
[bookmark: _Toc140460434][bookmark: _Toc43711321][bookmark: _Toc43711764][bookmark: _Toc68102121]Iepirkuma procedūras identifikācijas numurs, informācija par Pasūtītāju un jēdzienu skaidrojums
1.1. Iepirkuma procedūras identifikācijas numurs – LIAA 2026/64 ERAF.
1.2. Pasūtītājs:
	Pasūtītāja nosaukums
	Latvijas Investīciju un attīstības aģentūra (turpmāk arī – LIAA)

	Adrese
	Pērses iela 2, Rīga, LV-1442[footnoteRef:1]  [1:  Pasta indekss: (https://pastaindekss.lv/lv/pasta-indeksi/riga/-/riga/perses-iela-latvijas-investiciju-un-attistibas-agentura/)] 


	Nodokļu maksātāja reģistrācijas Nr.
	90001739473

	Kontaktpersona par iepirkuma priekšmetu
	Starptautiskā mārketinga un komunikācijas nodaļas vecākā projektu vadītāja Nataļja Zagradska e-pasts: natalja.zagradska@liaa.gov.lv 

	E-pasts, tālrunis
	pasts@liaa.gov.lv, 67039400

	Mājaslapa
	www.liaa.gov.lv 

	Darba laiks
	darba dienās no plkst. 8:30 līdz 17:00

	Pircēja profila adrese
	https://www.eis.gov.lv/EKEIS/Supplier/Organizer/634



1.3. Pretendents — piegādātājs (fiziskā vai juridiskā persona vai pasūtītājs, šādu personu apvienība jebkurā to kombinācijā), kurš ir iesniedzis piedāvājumu.
1.4. Apakšuzņēmējs — pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.

[bookmark: _Toc16494359][bookmark: _Toc64883422][bookmark: _Toc70143916][bookmark: _Toc70218619][bookmark: _Toc112744075][bookmark: _Toc43711323][bookmark: _Toc43711766][bookmark: _Toc68102123]2. Iepirkuma priekšmeta raksturojums
2.1. [bookmark: _Hlk201757490]Iepirkuma priekšmets: Latvijas Investīciju attīstības aģentūrai komunikācijai ar mērķauditoriju, gan Baltijā, gan tālākos tirgos informatīvo un reklāmas materiālu, dažādos informācijas nesējos jeb medijos, izvietošana efektīvi sasniedzot un uzrunājot Pasūtītāja mērķauditorijas, atbilstoši Tehniskās specifikācijas prasībām (1.pielikums).
2.2. Detalizētas pasūtījumam izvirzītās prasības un nosacījumi ietverti tehniskajā specifikācijā (1.pielikums), kas ir šī nolikuma neatņemama sastāvdaļa.
2.3. Iepirkuma procedūras veids – atklāts konkurss saskaņā ar Publisko iepirkumu likuma 8.panta pirmās daļas 1.punktu.
2.4. Iepirkums netiek dalīts daļās.
2.5. Piedāvājumu izvēles kritērijs: saimnieciski visizdevīgākais piedāvājums vērtējot cenu un kvalitātes kritērijus.
2.6. [bookmark: OLE_LINK6]Iepirkuma priekšmets atbilstoši CPV klasifikatoram: 79341400-0 (Reklāmas kampaņu pakalpojumi).
2.7. Līguma izpildes vieta: Latvija, Lietuva, Igaunija un citas valstīs.
2.8. Paredzamais līguma termiņš: no līguma spēkā stāšanās brīža līdz 2028.gada 1.decembrim vai līdz maksimālās summas sasniegšanai, atkarībā no tā, kurš nosacījums iestājas pirmais.
2.9. [bookmark: _Hlk203036062]Noteiktā līgumcena bez pievienotās vērtības nodokļa (turpmāk – PVN) ir  2 000 000 EUR.
2.10. Līguma izpildes nosacījumi: atbilstoši iepirkuma līguma projektā ietvertajiem nosacījumiem (8. pielikums).
2.11. [bookmark: _Hlk116414001][bookmark: _Hlk203136606][bookmark: _Hlk116991102][bookmark: _Hlk201757333]Finansējums pasūtījuma apmaksai tiek piešķirts no šādiem avotiem:
2.11.1. “Tūrisma produktu attīstības programma", projekta identifikācijas numurs 1.2.3.6/1/23/I/001; 
2.11.2. Eiropas Reģionālā attīstības fonda projekta “Atbalsts MVU inovatīvas uzņēmējdarbības attīstībai”, projekta identifikācijas numurs 1.2.3.1/1/23/I/001; 
2.11.3. Eiropas Reģionālās attīstības fonda projekta “Atbalsts tehnoloģiju pārneses sistēmas pilnveidošanai”, projekta identifikācijas numurs 1.2.1.4/1/23/I/001; 
2.11.4. Eiropas Reģionālā attīstības fonda projekta “Atbalsts procesu digitalizācijai Latvijā”, projekta identifikācijas numurs Nr. 1.2.2.1/1/25/I/001;
2.11.5. Eiropas Reģionālā attīstības fonda projekta "Atbalsts RIS3 pārvaldībai un internacionalizācijai", projekta identifikācijas numurs Nr. 1.2.1.1/1/25/I/003;
2.11.6. Latvijas un Igaunija pārrobežu atkrastes vēja enerģijas projekts Nr. 2022-05-EU-S-M-22-ELWIND;
2.11.7. Projekta "Eiropas Biznesa atbalsta tīkls Latvijā";
2.11.8. AGRI-BIOCIRCULAR-HUB: Izcilības centrs viedai lauksaimniecībai un aprites bioekonomikai ceļā uz ilgtspējīgu lauksaimniecības pārtikas nozari paplašināšanās valstīs (un ne tikai), projekta identifikācijas numurs Nr. 101186869 ;
2.11.9. MarTe: Jūras tehnoloģiju izcilības centrs ilgtspējīgai zilajai ekonomikai Baltijas jūrā, projekta identifikācijas numurs Nr.101186498;
2.11.10. Exploring the New Nordic Tourism possibilities (Jaunā Ziemeļu tūrisma reģiona iespēju izzināšana), projekta identifikācijas numurs Nr. CB0600333;
2.11.11. Norvēģijas finanšu instrumenta (NFI) 2021-2028 programma “Zaļā uzņēmējdarbība un inovācijas”;
2.11.12. Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai paredzētā finansējuma avota;
2.11.13. Interreg programmas “Centrālā Baltijas jūras reģiona programma 2021.-2027.gadam” projekta CB0600333 - Exploring the New Nordic Tourism possibilities (Jaunā Ziemeļu tūrisma reģiona iespēju izzināšana) līdzekļiem;
2.11.14. Pasūtītāja pamatbudžeta līdzekļiem.

3. [bookmark: _Toc140460436][bookmark: _Toc43711324][bookmark: _Toc43711767][bookmark: _Toc68102124][bookmark: _Toc140460438]Pretendenti
3.1. Par pretendentu var būt jebkura fiziskā vai juridiskā persona, šādu personu apvienība jebkurā to kombinācijā, kura ir iesniegusi visus dokumentus nolikumā noteiktajā kārtībā.
3.2. Visiem pretendentiem piemēro vienādus noteikumus.
3.3. Ja piedāvājumu iesniedz personu apvienība, piedāvājumā norāda personu, kura pārstāv personu apvienību iepirkumā, kā arī katras personas atbildības apjomu. Šo informāciju paraksta visi personu apvienības dalībnieki. Visiem personu apvienības dalībniekiem ir jāuzņemas solidāra atbildība par līguma saistību izpildi.
Pasūtītājs var prasīt, lai apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
Ja par iepirkuma procedūras uzvarētāju tiks atzīta personu apvienība, tai līdz līguma noslēgšanai ir jāreģistrējas Latvijas Republikas Uzņēmumu reģistrā vai attiecīgās ārvalsts reģistrā, atbilstoši attiecīgās ārvalsts normatīvo aktu regulējumam.
3.4. Pretendents sedz visas izmaksas, kas saistītas ar piedāvājumu sagatavošanu un iesniegšanu.

4. Nolikuma saņemšana un papildu informācija par iepirkumu
4.1. Visi interesenti var saņemt nolikumu paziņojumā par līgumu norādītajā kārtībā:
4.1.1. nolikums un ar to saistītā iepirkuma dokumentācija ir pieejama LIAA 609.kab., Pērses ielā 2, Rīgā (darba laiks: klātienē darba dienās no otrdienas līdz ceturtdienai no 8:30 līdz 17:00, attālināti pirmdien un piektdien no 8:30 līdz 17:00). Ja ieinteresētais pretendents ir pieprasījis izsniegt nolikumu un ar to saistīto dokumentāciju, Pasūtītājs tos izsniedz ieinteresētajam piegādātājam triju darbdienu laikā pēc tam, kad saņemts šo dokumentu pieprasījums (ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa);
4.1.2. nolikums un ar to saistītā iepirkuma dokumentācija ir pieejama EIS www.eis.gov.lv e-konkursu apakšsistēmā šī konkursa sadaļā. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:2] [2:  Informāciju par to, kā ieinteresētais piegādātājs var reģistrēties par Nolikuma saņēmēju, skatīt https://www.eis.gov.lv/EIS/Publications/PublicationView.aspx?PublicationId=883.] 

4.2. Ieinteresētais piegādātājs jautājumus par iepirkuma dokumentāciju uzdod rakstveidā, adresējot tos Pasūtītājam un nosūtot pa pastu uz nolikuma 1.2.punktā norādīto adresi, e-pasta adresi pasts@liaa.gov.lv vai EIS e-konkursu apakšsistēmā, ja piegādātājs ir reģistrēts EIS un šī iepirkuma sadaļā ir reģistrējies kā nolikuma saņēmējs.
Visu informāciju par konkursa norisi, kā arī atbildes uz ieinteresēto personu jautājumiem iepirkuma Komisija sniedz rakstveidā. 
Uz informācijas pieprasījumiem un jautājumiem obligāti jāiekļauj norāde: “Mediju aģentūras pakalpojumi Latvijas Investīciju un attīstības aģentūras vajadzībām” (iepirkuma procedūras identifikācijas Nr. LIAA 2026/64 ERAF)”.
4.3. Par informācijas pieprasījuma vai jautājuma saņemšanas dienu uzskata saņemtās vēstules vai e-pasta reģistrācijas datumu Pasūtītāja Lietvedības nodaļā. Ārpus Pasūtītāja noteiktā darba laika pa pastu vai e-pastu saņemtais informācijas pieprasījums vai jautājums tiek uzskatīts par saņemtu nākamajā darba dienā.
4.4. Ja ieinteresētais piegādātājs ir laikus (atbilstoši Publisko iepirkumu likuma 36.panta otrajai daļai) pieprasījis papildu informāciju vai uzdevis jautājumu par iepirkuma procedūru (tai skaitā, bet ne tikai par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi), Komisija atbildi sniedz piecu darbdienu laikā no pieprasījuma vai jautājuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām. 
4.5. Komisija sniegto skaidrojumu kopā ar uzdoto jautājumu vai informācijas pieprasījumu, bet, nenorādot jautājuma vai pieprasījuma iesniedzēju, ievieto EIS www.eis.gov.lv e-konkursu apakšsistēmā šī konkursa sadaļā un rakstveidā nosūta jautājuma iesniedzējam un pretendentiem, kuri jau iesnieguši piedāvājumus.
4.6. Ieinteresēto piegādātāju pienākums ir pastāvīgi sekot EIS www.eis.gov.lv e-konkursu apakšsistēmā šī konkursa sadaļā publicētajai informācijai par šo iepirkuma procedūru un iekļaut to savā piedāvājumā. Komisija nav atbildīga par to, ja kāds ieinteresētais pretendents nav iepazinies ar informāciju par šo iepirkuma procedūru, kurai ir nodrošināta brīva un tieša elektroniska pieeja EIS www.eis.gov.lv e-konkursu apakšsistēmā šī konkursa sadaļā.

5. Piedāvājumu iesniegšanas vieta, datums, laiks un kārtība
[bookmark: _Ref367975542][bookmark: _Hlk150765197]Ieinteresētais piegādātājs piedāvājumu iesniedz līdz Iepirkumu uzraudzības biroja tīmekļvietnes attiecīgajā paziņojumā norādītajam piedāvājumu iesniegšanas termiņam, EIS e–konkursu apakšsistēmā: https://www.eis.gov.lv/EKEIS/Supplier/Organizer/634 
Ārpus EIS e–konkursu apakšsistēmas un/vai pēc noteiktā termiņa iesniegtie piedāvājumi tiks atzīti par neatbilstošiem Atklāta konkursa nolikuma prasībām un netiks vērtēti.

Piedāvājumu atvēršana:
[bookmark: _Hlk150765311] Iesniegtie piedāvājumi tiks atvērti EIS e-konkursu apakšsistēmā Iepirkumu uzraudzības biroja tīmekļvietnes attiecīgajā paziņojumā norādītajā piedāvājumu atvēršanas laikā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
Pretendents iesniedz piedāvājumu par visu iepirkuma priekšmetu kopā. Pretendents nedrīkst iesniegt piedāvājuma variantus.
Pēc visu piedāvājumu atvēršanas piedāvājumu atvēršanas sanāksme tiek slēgta.

6. [bookmark: _Toc43711329][bookmark: _Toc43711772][bookmark: _Toc68102129][bookmark: _Toc145826465]Piedāvājuma noformēšanas kārtība

Vispārējie nosacījumi pretendenta dalībai iepirkumā (tostarp iesniedzamie dokumenti) ir pieejami EIS www.eis.gov.lv e-konkursu apakšsistēmā šī konkursa sadaļā.
Lai apliecinātu savu dalību iepirkuma procedūrā, pretendentam jāiesniedz konkursa pieteikums saskaņā ar EIS e-konkursu apakšsistēmā konkursa sadaļā publicēto veidlapu un visi papildu pievienojamie dokumenti (tehniskais piedāvājums, finanšu piedāvājums, u.c.).
Pieteikumā atbilstoši Iepirkumu uzraudzības biroja sniegtajam skaidrojumam (https://www.iub.gov.lv/lv/skaidrojums-mazie-un-videjie-uznemumi) un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
Informācijas pārbaude par pretendentu, kurš ir reģistrēts Latvijas Republikas Komercreģistrā, tiks veikta Uzņēmumu reģistra mājaslapā[footnoteRef:3]. [3:  www.ur.gov.lv/?a=936&z=631&v=lv] 

Attiecībā uz Latvijas Republikā reģistrētām fiziskām personām – saimnieciskās darbības veicējiem, kas ir reģistrēti Valsts ieņēmumu dienesta Nodokļu maksātāju reģistrā,  informācijas pārbaude tiks veikta Valsts ieņēmumu dienesta mājaslapas sadaļā “Saimnieciskās darbības veicēji, VID reģistrētās juridiskās personas un citas personas”[footnoteRef:4].  [4:  https://www6.vid.gov.lv/SDV] 

Ja pretendents ir ārvalstī reģistrēta juridiska persona, tad pretendents papildus nolikuma 6.2.punktā minētajiem dokumentiem  iesniedz dokumentu, kas apliecina reģistrāciju kompetentas valsts institūcijas reģistrā. Ārvalstīs reģistrētam pretendentam jāiesniedz attiecīgās valsts kompetentās institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām (ja attiecīgās valsts normatīvie akti to paredz). Ja ārvalstīs reģistrēts pretendents savā piedāvājumā norāda publiski pieejamu reģistru, kur var pārbaudīt pretendenta (vai apakšuzņēmēja, ja attiecināms) reģistrācijas faktu, iepriekš minētais dokuments nav jāiesniedz. Ja pretendents ir ārvalstī reģistrēta personu apvienība, tad pretendents papildus nolikuma 6.2.punktā minētajiem dokumentiem pievieno arī personu apvienības reģistrāciju apliecinošu dokumentu. Ja pretendenta, kas ir personu apvienība, biedrs ir ārvalstī reģistrēta juridiska persona vai personu apvienība, tad pretendents papildus nolikuma 6.2.punktā minētajiem dokumentiem pievieno arī šī biedra reģistrāciju apliecinošu dokumentu.[footnoteRef:5] [5:  Ja minētie dokumenti nebūs pievienoti piedāvājumam, iepirkuma komisija tos pieprasīs no pretendenta piedāvājumu izvērtēšanas procesā.] 

Ja pretendents ir ārvalstī reģistrēta juridiska persona vai ārvalstī reģistrēta personu apvienība, tad pretendents papildus nolikuma 6.2. un 6.6.punktā minētajiem dokumentiem pievieno arī tā amatpersonu, biedru un patieso labuma guvēju sarakstu.[footnoteRef:6]  [6:  Ja minētie dokumenti nebūs pievienoti piedāvājumam, iepirkuma komisija tos pieprasīs no pretendenta piedāvājumu izvērtēšanas procesā.] 

Lai apliecinātu, ka uz ārvalstī reģistrētu vai pastāvīgi dzīvojošu personu, tostarp Latvijā reģistrēta kandidāta, pretendenta vai Publisko iepirkumu likuma 42.panta trešajā daļā minētās personas valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt kandidātu vai pretendentu darbībās, kas saistītas ar filiāli, un kura pastāvīgi dzīvo ārvalstī, neattiecas Publisko iepirkumu likuma panta 42.panta otrajā daļā minētie izslēgšanas iemesli, pasūtītājs Publisko iepirkumu likuma 42.panta piektās daļas 2.punkta a), b), c) apakšpunktos minētās informācijas iesniegšanai nosaka termiņu, kas nevar būt īsāks par 10 darbdienām pēc pieprasījuma iesniegšanas dienas.
Piedāvājums jāiesniedz elektroniski EIS e-konkursu apakšsistēmā vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
6.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
6.1.2. elektroniski aizpildāmos dokumentus sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
Sagatavojot piedāvājumu, pretendents ievēro, ka:
6.1.3. pieteikuma veidlapa, tehniskais piedāvājums un finanšu piedāvājums jāaizpilda tikai elektroniski atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā; 
6.1.4. iesniedzot piedāvājumu, pretendents pretendenta pieteikumu (sk. 2.pielikumā ietvertās datnes) paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Pilnvarā precīzi jānorāda pilnvarotajai personai piešķirto tiesību un saistību apjoms. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katras piegādātāju apvienībā iekļautās personas pārstāvim ar pārstāvības tiesībām. Ja pieteikumu ir parakstījusi persona, kurai nav pārstāvības tiesības vai nav izsniegta pilnvara, tad piedāvājums tiek noraidīts.
Piedāvājums jāsagatavo latviešu valodā. Pretendentu atlases dokumenti un tehniskā dokumentācija var tikt iesniegta citā valodā, ja klāt ir pievienots pretendenta apliecināts tulkojums latviešu valodā (saskaņā ar Ministru kabineta 2000. gada 22. augusta noteikumiem Nr. 291 ”Kārtība, kādā apliecināmi dokumentu tulkojumi valsts valodā”).
Ja pretendents iesniedz dokumentu kopijas, katrai dokumenta kopijai jābūt pretendenta apliecinātai atbilstoši Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas atbilstību oriģinālam, Publisko iepirkumu likuma 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
Ja piedāvājums saturēs kādu no 6.14. punktā minētajiem riskiem, tas netiks izskatīts.
Pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, attiecīgi to noformējot ”Grozījumi” vai ”Atsaukums”. Piedāvājuma atsaukumam ir bezierunu raksturs, un tas izslēdz pretendentu no tālākas dalības iepirkuma procedūrā.

7. Pretendentu atlase un iesniedzamie dokumenti

Pretendentu atlases nosacījumi ir obligāti visiem pretendentiem, kas vēlas iegūt tiesības slēgt iepirkuma līgumu.
Pretendentam jāatbilst šādiem vispārējiem kritērijiem un jāiesniedz sekojoši dokumenti atbilstības apliecināšanai:

	Nr.
	Atlases prasības
	Iesniedzamie dokumenti atlases prasību apliecināšanai

	1.
	Pretendenta vidējais gada finanšu apgrozījums iepriekšējo 3 (trīs) (2023, 2024, 2025) noslēgto finanšu gadu laikā ir vismaz 2 000 000 EUR. Ja pretendents darbojas īsāku laiku (tam nav noslēgti trīs finanšu gadi), tad vidējam apgrozījumam  par faktiski nostrādāto laiku ir jābūt vismaz 2 000 000 EUR. Ja pretendents darbojas tik īsu laiku, ka tam nav noslēgts neviens finanšu gads, tad pretendenta apgrozījumam par faktiski nostrādāto laiku ir jābūt vismaz 2 000 000 EUR.

	Pretendentam jāiesniedz:

Pretendenta apliecināta izziņa atbilstoši nolikuma 3.pielikuma formai par gada finanšu apgrozījumu iepriekšējos 3 (trīs) noslēgtajos finanšu gados, norādot apgrozījumu atsevišķi par katru finanšu gadu. Pretendenti, kuri dibināti vēlāk (kuri nav noslēguši trīs finanšu gadus), iesniedz informāciju par noslēgtajiem finanšu gadiem. Pretendenti, kuri dibināti vēlāk (kuri nav noslēguši nevienu finanšu gadu), iesniedz informāciju par visu darbības periodu.


	2. 
	Pretendents iepriekšējo 3 (trīs) gadu laikā (no 2023.gada līdz piedāvājumu iesniegšanas termiņa beigām) ir realizējis vismaz 2 (divu) iepirkuma priekšmetam līdzvērtīgu* pakalpojumu sniegšanā, kur katrs pakalpojums sniegts vismaz 1 000 000 EUR (viens miljons euro) apjomā bez PVN.

*Par iepirkuma priekšmetam līdzvērtīgu pakalpojumu tiks uzskatīta reklāmas plānošana un izvietošana internetā un vēl vismaz divos no šiem medijiem – radio, drukātajos (preses) medijos, vidē (piemēram, var būt izvietota reklāma interneta, radio un vides medijos vai interneta, preses un radio medijos vai interneta preses un vides medijos) ne mazāk kā 1 000 000,00 EUR laikā vienam pasūtītājam. 

Pieredze jānorāda par vismaz diviem dažādiem pasūtītājiem.

Pasūtījumam jābūt izpildītam (pilnībā pabeigtam).

Ja pretendents ir personu apvienība, kopējo pieredzi iegūst summējot kopā katra personu apvienības dalībnieka norādīto pieredzi.

Ja piedāvājumu iesniedz personu apvienība, piedāvājumā papildus norāda personu, kas iepirkumā pārstāv attiecīgo personu apvienību, katras personas atbildības sadalījumu un veicamo darbu uzskaitījumu, kā arī vienošanos par sadarbību šī iepirkuma rezultātā noslēdzamā iepirkuma līguma izpildei.
   

	Pretendentam jāiesniedz:

1) informācija par pretendenta pieredzi – aizpildīta pieredzes apraksta forma atbilstoši 4.pielikumā norādītajam saturam. Iepirkuma komisijai ir tiesības pārliecināties par pieredzes aprakstā norādīto informāciju no pakalpojuma pasūtītājiem (pakalpojuma saņēmējiem). 
2) piedāvājuma dokumentiem jāpievieno 2 (divas) pozitīvas rakstveida atsauksmes vai jebkurš cits dokuments (piemēram, apliecinājums, nodošanas – pieņemšanas akts u.tml.),  no pretendenta pieredzes aprakstā norādītā pakalpojuma saņēmējiem par sniegtajiem pakalpojumiem.
Atsauksmēs vai citos dokumentos, kā arī pieredzes aprakstā ir jāsniedz informācija, no kuras satura var nepārprotami konstatēt pretendenta sniegtos pakalpojumus, kas atbilst norādītajai atlases prasībai.

Iepirkuma komisijai ir tiesības pārliecināties par pieredzes aprakstā norādīto informāciju no pakalpojuma pasūtītājiem (pakalpojuma saņēmējiem).

	3.
	Pretendentam uz iepirkuma līguma slēgšanas brīdi būs TNS Latvia piedāvātās pilnas paketes mediju pētījumu datu lietošanas tiesības, kas nodrošina iespēju mediju aģentūrai izmantot licencētas datu apstrādes programmatūras un analizēt pilna apjoma datus par Latvijas mediju reklāmas tirgu un auditorijas pētījumu datus par TV, preses un radio auditoriju.


	Lai apliecinātu atbilstību Nolikuma 7.2.apakšpunktā minētās tabulas 3.punkta prasībai. Pretendents iesniedz:

1) Lai apliecinātu atbilstību Nolikuma 7.2.apakšpunktā minētās tabulas 3.punktam Pretendents iesniedz TNS Latvia apliecinājumu pēc kura satura iespējams konstatēt faktu, ka Pretendents ir TNS pilnas datu paketes klients un, ja tāds nav pieejams, Pretendenta apliecinājumu pēc kura satura iespējams konstatēt faktu, ka Pretendentam, līguma slēgšanas tiesību piešķiršanas gadījumā, būs TNS Latvia piedāvātās pilnas paketes mediju pētījumu datu lietošanas tiesības, kas nodrošina iespēju mediju aģentūrai izmantot licencētas datu apstrādes programmatūras un analizēt pilna apjoma datus par Latvijas mediju reklāmas tirgu un auditorijas pētījumu datus par TV, preses un radio auditoriju;

2) Ja Pretendents būs iesniedzis Pretendenta apliecinājumu, līguma slēgšanas tiesību piešķiršanas gadījumā Pretendentam būs jāuzrāda TNS Latvia apliecinājumu, ka pēc kura satura iespējams konstatēt faktu, ka Pretendents ir TNS pilnas datu paketes klients.


	[bookmark: _Hlk122515204]4.
	Pretendents ir sniedzis patiesu informāciju savas kvalifikācijas novērtēšanai.
	Nolikuma 2.pielikums vai atsevišķs pretendenta apliecinājums, ka pretendents ir sniedzis patiesu informāciju savas kvalifikācijas novērtēšanai (ja pretendenta pieteikums atšķiras no nolikuma 2.pielikumā norādītās formas).



Pasūtītājs patur tiesības pārbaudīt ziņu spēkā esamību kompetentā institūcijā, publiski pieejamās datubāzēs vai citos publiski pieejamos avotos. Ja šīs ziņas neatbilst faktiskajai situācijai, Komisija pieprasa pretendentam iesniegt izziņu vai citu dokumentu par attiecīgo faktu.
Pretendenta kvalifikācija tiks atzīta par neatbilstošu un pretendents tiks izslēgts no turpmākas dalības iepirkuma procedūrā, ja:
7.1.1. pretendents nav iesniedzis kādu no nolikuma 7.2.punkta tabulā norādītajiem dokumentiem;
7.1.2. kāds no iesniegtajiem dokumentiem neapliecina pretendenta atbilstību nolikuma 7.2.punkta tabulā izvirzītajiem pretendenta atlases nosacījumiem;
7.1.3. pretendents ir sniedzis nepatiesu informāciju savas kvalifikācijas novērtēšanai.
Pasūtītājs izslēdz Pretendentu no turpmākās dalības iepirkuma procedūrā, ja:
7.1.4. attiecībā uz to tiek konstatēti Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12. 13. un 14. punktā norādītie izslēgšanas apstākļi;  
7.1.5. konstatēti nolikuma 7.5.1. apakšpunktā noteiktie izslēgšanas apstākļi Publisko iepirkumu likuma 42.panta trešās daļas 1.-3.punktā minētajām personām;
7.1.6. uz pretendentu (tai skaitā uz katru personu apvienības dalībnieku (ja pretendents ir nereģistrēta personu apvienība), kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi. Pasūtītājs veiks pārbaudi atbilstoši Starptautisko un Latvijas Republikas nacionālo sankciju likuma 11.1 panta noteikumiem.
Komisija neizslēdz Pretendentu no dalības iepirkuma procedūrā Publisko iepirkumu likuma 42.panta ceturtajā daļā noteiktajos gadījumos.
Ja attiecībā uz Pretendentu tiek konstatēti Publisko iepirkumu likuma 42.panta otrās daļas 1., 2., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar Publisko iepirkumu likuma 42. panta trešās daļas 1. punktā minēto personu, un nav piemērojami Publisko iepirkumu likuma 42. panta ceturtās daļas 2., 3., 4., 5. un 6. punktā noteiktie izņēmumi, Komisija rīkosies saskaņā ar Publisko iepirkumu likuma 43.panta noteikumiem.
7.2. Saskaņā ar Publisko iepirkumu likuma 49.pantu pretendents kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām var iesniegt Eiropas vienoto iepirkuma procedūras dokumentu, (turpmāk – EVIPD), kas pieejams EIS tīmekļvietnē izveidotā rīka adresē: http://espd.eis.gov.lv/ aizpildot I, II, III, IV un VI sadaļas. Ja Pretendents izvēlējies iesniegt EVIPD, lai apliecinātu, ka tas atbilst nolikumā noteiktajām pretendentu atlases prasībām, tas iesniedz EVIPD par katru personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām. Piegādātāju apvienība iesniedz atsevišķu EVIPD par katru tās dalībnieku. Ja piegādātājs ir izvēlējies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tad tas iesniedz šo dokumentu arī par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro no iepirkuma līguma vērtības. Šajā gadījumā Pretendentam nav jāiesniedz piedāvājumā nolikuma 7.2.punkta tabulā minētie atlases dokumenti.
7.3. Atbilstoši Publisko iepirkumu likuma 49.panta otrajā daļā noteiktajam Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
7.4. Ja pretendents, kura piedāvājums atzīts par atbilstošu nolikumā izvirzītajām prasībām, izvēlējies iesniegt EVIPD, lai apliecinātu, ka tas atbilst nolikumā noteiktajām pretendentu atlases prasībām, komisija pieprasa tam 10 dienu laikā no pieprasījuma nosūtīšanas dienas iesniegt nolikuma 7.2.punkta tabulā noteiktos dokumentus.
Pasūtītājs pārtrauc iepirkuma procedūru, ja iepirkumā piedāvājumu ir iesniedzis tikai viens pretendents.

8. Tehniskais un finanšu piedāvājums
Tehnisko piedāvājumu pretendents sagatavo un iesniedz atbilstoši EIS e-konkursu apakšsistēmā šī konkursa sadaļā publicētajam uzdevumam (nolikuma 5.pielikums), ņemot vērā šī nolikuma 1.pielikumā noteiktās tehniskās specifikācijas prasības.
Finanšu piedāvājumu pretendents sagatavo un iesniedz atbilstoši EIS e-konkursu apakšsistēmā šī konkursa sadaļā publicētajai piedāvājuma formai (nolikuma 6.pielikums).
Finanšu piedāvājumā cenas jānorāda euro (EUR) ar divām zīmēm aiz komata, bet atlaides un komisijas jānorāda % (procentos).
Finanšu piedāvājuma cenās jābūt iekļautām visām izmaksām, kas varētu rasties līguma darbības laikā, tai skaitā izmaksām, kas saistītas ar Tehniskajā specifikācijā aprakstītajiem pakalpojumiem, kas jānodrošina Pretendentam līguma ietvaros, nodokļiem un nodevām, visām administrācijas, dokumentu sagatavošanas, darbu un dokumentu saskaņošanas izmaksām u.c. ar pakalpojuma saistītām izmaksām. Finanšu piedāvājumā norādītās cenas ir nemainīgas visā iepirkuma līguma izpildes laikā, arī valūtas kursu, cenu inflācijas, citu cenu izmaiņu un jebkuru iespējamo papildus izmaksu (garantiju, piegādes, personāla, IT infrastruktūras, transporta, nodokļu, nodevu u.c. izņemot PVN) gadījumos un tās netiks pakļautas nekādām cenas izmaiņām vai indeksācijai, izņemot finanšu piedāvājumā atrunātajos gadījumos.
9. [bookmark: _Toc145826471][bookmark: _Toc43711334][bookmark: _Toc43711777][bookmark: _Toc68102134]Piedāvājumu vērtēšanas pamatprincipi
Piedāvājumu atvēršanas sanāksme ir atklāta, savukārt pretendentu piedāvājumu atbilstību nolikumā noteiktajām noformējuma prasībām, pretendentu atlasi un piedāvājumu vērtēšanu Komisija veic slēgtā sanāksmē bez pretendentu klātbūtnes.
Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
Ja Pasūtītājs nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
Ja Pasūtītājam rodas šaubas par iesniegtās dokumenta kopijas autentiskumu, tas pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
Ja Pasūtītājs konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Ja Pasūtītājs ir pieprasījis izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām, Pasūtītājs piedāvājumu vērtē pēc tā rīcībā esošās informācijas.
Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija.
Piedāvājumu vērtēšanas laikā Pasūtītājs pārbauda, vai piedāvājumā nav aritmētisku kļūdu. Ja Pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Vērtējot tehnisko un finanšu piedāvājumu, Pasūtītājs ņem vērā labojumus.
Piedāvājumu vērtēšanas gaitā Pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
10. [bookmark: _Toc145826472]Piedāvājumu vērtēšanas kārtība
10.1. Komisija veic pretendentu piedāvājumu atbilstības nolikuma 6.nodaļā noteiktajām noformējuma prasībām pārbaudi.
10.2. Ja piedāvājums neatbilst iepirkuma procedūrā noteiktajām noformējuma prasībām un pārkāpums ir būtisks, tādējādi ietekmējot piedāvājuma (vai kāda tā dokumenta) juridisko spēku, Komisija piedāvājumu tālāk neizskata.
10.3. Pēc nolikuma 6.nodaļā noteikto noformējuma prasību pārbaudes, Komisija pārbauda, vai finanšu piedāvājumā nav aritmētisku kļūdu.
10.4. Pēc aritmētisku kļūdu pārbaudes, Komisija veic piedāvājumu atbilstības pārbaudi nolikuma 7.nodaļā minētajiem atlases kritērijiem.
10.5. Pretendenta kvalifikācija tiks atzīta par neatbilstošu un pretendenta piedāvājums tiks noraidīts, ja iestājies kāds no nolikuma 7.4.punktā minētajiem gadījumiem.
10.6. Pretendenta piedāvājums tiks noraidīts un atzīts par neatbilstošu tehniskās specifikācijas prasībām, ja pretendenta iesniegtais tehniskais piedāvājums nenodrošina tehniskajā specifikācijā minēto prasību izpildi vai nav iesniegti visi nolikuma 8.1.punktā minētie dokumenti. 
10.7. Pretendenta piedāvājums tiks noraidīts un atzīts par neatbilstošu, ja finanšu piedāvājums nav iesniegts, vai tajā norādītās pozīcijas neatbilst nolikuma 6.pielikumā minētajām pozīcijām, vai kādā pozīcijā, kur jānorāda vērtība euro izteiksmē, pretendents būs norādījis vairākas vērtības vai to apgabalu, piemēram, “80-85%” vai attiecīgi “75-95” vai arī norādījis citas zīmes vai simbolus, piemēram “/”, “-”, “~” u.tml., nevis skaitļus vai kāda no pozīcijām nav aizpildīta un finanšu piedāvājums nav izmantojams piedāvājumu izvērtēšanā.
Komisija turpina vērtēt tikai tos piedāvājumus, kurus Komisija nav noraidījusi atbilstoši nolikuma 10.2., 10.3., 10.5., 10.6. vai 10.7.punktam.
Attiecībā uz pretendentu, kuram būtu piešķiramas līguma slēgšanas tiesības, Komisija veic piedāvājumu atbilstības pārbaudi nolikuma 7.5.punkta minētajiem izslēgšanas nosacījumiem.

11. [bookmark: _Toc43711344][bookmark: _Toc43711787][bookmark: _Toc68102145][bookmark: _Toc145826483][bookmark: _Toc104796180]Saimnieciski visizdevīgākā piedāvājuma izvēle.
11.1. Iepirkumu komisija, nosakot saimnieciski visizdevīgāko piedāvājumu, vērtē piedāvājumu saskaņā ar nolikuma 7.pielikuma vērtēšanas metodoloģiju.
11.2. Pasūtītājs vērtē piedāvājumu atbilstību katram vērtēšanas metodoloģijā minētajam kritērijam. Pretendentam piešķiramais punktu skaits tiek aprēķināts summējot katrā kritērijā piešķirtos punktus. Iegūtais punktu skaits tiek noapaļots līdz divām zīmēm aiz komata.
11.3. Piedāvājums, kas ir saņēmis lielāko punktu skaitu, tiek atzīts par saimnieciski visizdevīgāko un tam tiks piešķirtas līguma slēgšanas tiesības.

12. Iepirkumu komisijas tiesības un pienākumi
12.1. Iepirkuma komisijas tiesības:
12.1.1. pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, kā arī piedāvājumu novērtēšanai;
12.1.2. jebkurā brīdī pārtraukt iepirkuma procedūru, ja tam ir objektīvs pamatojums;
12.1.3. citas nolikumā noteiktās tiesības.
12.2. Iepirkumu komisijas pienākumi:
12.2.1. nodrošināt iepirkuma procedūras norisi un dokumentēšanu;
12.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
12.2.3. pēc ieinteresēto personu pieprasījuma normatīvajos aktos noteiktajā kārtībā sniegt informāciju par iepirkuma procedūru;
12.2.4. vērtēt pretendentus un to iesniegtos piedāvājumus saskaņā ar Publisko iepirkumu likumu un nolikumu, izvēlēties piedāvājumu vai pieņemt lēmumu par iepirkuma procedūras izbeigšanu vai pārtraukšanu (normatīvajos aktos noteiktajos gadījumos), neizvēloties nevienu piedāvājumu.

13. Pretendenta tiesības un pienākumi
13.1. Pretendenta tiesības:
13.1.1. apvienoties apvienībā ar citiem pretendentiem un iesniegt vienu kopēju piedāvājumu;
13.1.2. iesniegt iebildumus par iepirkuma procedūras nolikumu Publisko iepirkumu likumā noteiktajā kārtībā;
13.1.3. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
13.1.4. iesniegt sūdzību par pasūtītāja darbību saskaņā ar normatīvajiem aktiem;
13.1.5. citas nolikumā noteiktās tiesības.
13.2. Pretendenta pienākumi:
13.2.1. sagatavot piedāvājumu atbilstoši atklāta konkursa nolikuma prasībām;
13.2.2. sniegt patiesu informāciju;
13.2.3. sniegt atbildes uz Komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai;
13.2.4. citi nolikumā noteiktie pienākumi.
14. Līguma slēgšana
[bookmark: _Toc383514998][bookmark: _Toc359938759][bookmark: _Toc359938560][bookmark: _Toc359937972][bookmark: _Toc359936175]Pasūtītājs slēgs iepirkuma līgumu ar iepirkuma uzvarētāju, pamatojoties uz iesniegto piedāvājumu un saskaņā ar iepirkuma procedūras nolikuma noteikumiem.
Pasūtītājs līgumu ar iepirkuma procedūras uzvarētāju noslēdz ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem.
Iesniedzot piedāvājumu, pretendents pilnībā akceptē iepirkuma līguma projektu. Pretendenta iebildumi par nolikumam pievienotā līguma projekta nosacījumiem jāizsaka piedāvājumu sagatavošanas laikā Publisko iepirkumu likuma noteiktajā kārtībā. Slēdzot līgumu, iebildumi par līguma projekta nosacījumiem netiek pieņemti.
[bookmark: _Toc383514999][bookmark: _Toc359938760][bookmark: _Toc359938561][bookmark: _Toc359937973][bookmark: _Toc359936176]Iepirkuma uzvarētājs paraksta iepirkuma līgumu 10 (desmit) darba dienu laikā no pasūtītāja nosūtītā uzaicinājuma parakstīt līgumu izsūtīšanas dienas. Ja norādītajā termiņā iepirkuma uzvarētājs neparaksta līgumu, tas tiek uzskatīts par atteikumu slēgt iepirkuma līgumu un Komisija rīkojas saskaņā ar Publisko iepirkumu likumu.
Ja pretendents, kuram piešķirtas līguma slēgšanas tiesības, atsakās slēgt līgumu ar Pasūtītāju, Komisija pieņem lēmumu slēgt līgumu ar pretendentu, kurš piedāvājis nākamo zemāko cenu. Pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.

15. Personas datu apstrāde
15.1. Personas datu apstrādes pamatojums – iepirkuma procedūru īstenošana, iepirkuma līguma noslēgšana un izpilde un Eiropas Parlamenta un Padomes 2016.gada 27.aprīļa regula Nr.2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta pirmā punkta “b” un “c” apakšpunkts.
15.2. Pretendenta piedāvājumā iekļauto fizisko personu dati tiks apstrādāti, lai nodrošinātu iepirkuma procedūras norisi atbilstoši publisko iepirkumu jomu reglamentējošajiem normatīvajiem aktiem.
16. Nolikuma pielikumi
1. pielikums – Tehniskā specifikācija.
2. pielikums – Pretendenta pieteikums dalībai iepirkuma procedūrā (forma).
3. pielikums – Izziņa par pretendenta finanšu apgrozījumu (forma).
4. pielikums – Pretendenta pieredzes apraksts (forma).
5. pielikums – Tehniskais piedāvājums (forma).
6. pielikums – Finanšu piedāvājums (forma).
7. pielikums – Vērtēšanas metodoloģija.
7.1.pielikums - Informācija par piedāvātā personāla kvalifikāciju (forma).
8. pielikums – Iepirkuma līguma projekts.




